Κανονισμός (ΕΚ) αριθ. 206/2004 της Επιτροπής
της 5ης Φεβρουαρίου 2004
για την τροποποίηση του κανονισμού (EK) αριθ. 2316/1999 σχετικά με τις λεπτομέρειες εφαρμογής του κανονισμού (EK) αριθ. 1251/1999 για τη θέσπιση καθεστώτος στήριξης των παραγωγών ορισμένων αροτραίων καλλιεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EK) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραιών καλλιεργειών(1), και ιδίως το άρθρο 9,
Εκτιμώντας τα ακόλουθα:
(1) Ο κανονισμός (EK) αριθ. 2316/1999 της Επιτροπής(2), καθορίζει τις λεπτομέρειες εφαρμογής του κανονισμού (EK) αριθ. 1251/1999 όσον αφορά τους όρους χορήγησης των ενισχύσεων βάσει της έκτασης για ορισμένες αροτραίες καλλιέργειες και καθορίζει τους όρους για την παύση καλλιέργειας των γαιών κυρίως τις ελάχιστες εκτάσεις που πρέπει να καλύπτουν οι εκτάσεις που παύουν να καλλιεργούνται.
(2) Οι εκτάσεις που τίθενται σε αγρανάπαυση έχουν θετικές επιπτώσεις για το περιβάλλον. Αυτές θα μπορούσαν να ενισχυθούν λαμβάνοντας υπόψη τα λιγότερο σημαντικά αγροτεμάχια. Συνεπώς να επιτραπεί στα ΚΜ να λάβουν υπόψη τους, στο πλαίσιο των γαιών που παύουν να καλλιεργούνται, εκτάσεις που καλύπτουν μικρότερη επιφάνεια.
(3) Στο πλαίσιο του κανονισμού (EK) αριθ. 1017/94 του Συμβουλίου, της 26ης Απριλίου 1994, περί αλλαγής χρήσης γαιών με αροτραίες καλλιέργειες και διάθεσης αυτών για εκτατική κτηνοτροφία στην Πορτογαλία(3), έχουν υποβληθεί αιτήσεις για αλλαγή καλλιέργειας που ισοδυναμεί με 35585 εκτάρια. Πρέπει συνεπώς να προσαρμοστεί η βασική έκταση.
(4) Τα κράτη μέλη έχουν ανακοινώσει τα αποτελέσματα των αναλύσεων του ποσοστού σε τετραϋδροκανναβινολή των ποικιλιών κάνναβης που σπάρθηκαν το 2003. Πρέπει συνεπώς να ληφθούν υπόψη τα αποτελέσματα αυτά για τον καθορισμό του καταλόγου ποικιλιών που μπορούν να επωφεληθούν κατά τις προσεχείς περιόδους των ενισχύσεων βάσει της έκθεσης και ο κατάλογος των ποικιλιών κάνναβης που γίνονται προσωρινά αποδεκτές για την περίοδο 2004/05, οι οποίες που θα πρέπει να αποτελέσουν αντικείμενο συμπληρωματικών αναλύσεων κατά τη διάρκεια της περίοδου αυτής.
(5) Πρέπει συνεπώς να τροποποιηθεί ο κανονισμός (EK) αριθ. 2316/1999.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (EK) αριθ. 2316/1999 τροποποιείται ως εξής:
1. Στο άρθρο 19 παράγραφος 1 προστίθεται το ακόλουθο εδάφιο:"Για την περίοδο 2004/05, τα κράτη μέλη μπορούν να λάβουν επίσης υπόψη:
α) εκτάσεις τουλάχιστον 10 μέτρων πλάτους και 0,1 εκταρίου·
β) για περιβαλλοντικούς λόγους δεόντως αιτιολογημένους, εκτάσεις τουλάχιστον 5 μέτρων πλάτους και επιφανείας 0,05 εκταρίου."
2. Στο παράρτημα VI, οι πληροφορίες που εμφαίνονται κάτω από τη στήλη "Πορτογαλία" αντικαθίστανται από τις πληροφορίες που εμφαίνονται στο παράρτημα Ι του παρόντος κανονισμού.
3. Το παράρτημα XII αντικαθίσταται από το κείμενο που εμφαίνεται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 15 Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 2004.